AMOR & JOOST van der Westhuizen
Amor Vittone het ontluik in een van Suid-Afrika se bekendste en gewildste glansmense. Haar swier en styl verhoog die sirkulasiesyfers van die tydskrif wat haar op die voorblad gebruik. Dié paartjie het saam al oor die 50 keer glans aan tydskrifvoorblaaie verleen en in die afgelope vyf jaar was Amore al 40 keer tydskrifte se gesogte voorbladvrou: van Huisgenoot, YOU, Finesse, Sarie, Vrouekeur, Fair Lady, FHM en Rooi Rose tot Longevity, Sports Illustrated, Die Lig, Heat en Wiel.
Die tydskrif Huisgenoot het Amore en Joost as die gewildste voorbladpaartjie (met die grootste sirkulasiesyfer) nóg aangewys en hulle het die Kid's Choice Award twee jaar agtereenvolgens gewen.
Amor leef 'n vól, vreugdevolle en geseënde lewe: voluit! Sy is 'n gewilde en suksesvolle sangeres (met vyf albums), volkome vrou vir Joost en 'n toegewyde ma vir Jordan en baba Kylie.
Amor en Joost beheer hul glansstatus as bekendes met deernis en respek en hul verhouding met die media en hul aanhangers dra die stempel van geloofwaardigheid en bewondering.
Amor se jongste album, Voluit, is deur Select-Musiek uitgereik. (Select-skakel) Dit is haar eerste album onder dié etiket en boonop die eerste keer hoofsaaklik in Afrikaans. Met haar passie vir melodie en ritme bied sy hiermee polsmusiek wat begeester.
Amor het as haarself in September 2006 in Egoli — Plek van Goud op M-Net in 'n episode oor die karakter Nora se liefdadigheidsprojek ten bate van kanker opgetree en die titteltreffer Voluit vertolk en aan kankerlyers opgedra.
Tussen die ander snitte op dié lewenslustige album is Moet Meer As Liefde Wees, Net Soos Ek Is, Elke Dag (opgedra aan Joost), Angel (opgedra aan Kylie) en 'n byderwetse herwerking van Sonja Herholdt se reuse-treffer Ek Verlang Na Jou.
Die album Voluit spog reeds met goue status. "Oor die 20 000 eenhede is binne slegs ses maande verkoop. Dit is 'n trotste prestasie. Ons is almal saam met Amor opgewonde en dankbaar, want sy is 'n pragtige mens en sy verdien haar sukses." — Wendy van Niekerk: mediakoördineerder, Select-Musiek.
"Dis vir my 'n opheffendinge album met 'n spirituele inslag. Dit is goedvoelmusiek en ek kry soveel briewe van mense wat die positiwiteit daarin ervaar. Dit spuit uit my verantwoordelikheid as eggenote en moeder — én die dankbaarheid vir al die seëninge wat daarmee gepaard gaan." — Amor
Haar Select-kontrak maak ook medewerking met ander kunstenaars in dié platestal moontlik — soos sy gedoen het op die stingelbênd Hi-5 se jongste album.